Source: http://docplayer.fi/2051398-Tammisaaren-ja-hangon-itaisen-saariston-hoito-ja-kayttosuunnitelma.html
Timestamp: 2018-02-18 09:15:44+00:00
Document Index: 4320455

Matched Legal Cases: ['DIAARINUMERO 548', 'kko ', 'kko ', 'kko ', 'kko ', 'kko ']

Tammisaaren ja Hangon itäisen saariston hoito- ja käyttösuunnitelma - PDF
Download "Tammisaaren ja Hangon itäisen saariston hoito- ja käyttösuunnitelma"
1 Tammisaaren ja Hangon itäisen saariston hoito- ja käyttösuunnitelma Metsähallituksen luonnonsuojelujulkaisuja. Sarja C 78
2 Översättning: Mikael Nordström Kansikuva: Hans-Erik Nyman Metsähallitus 2012 ISSN-L ISSN (painettu) ISSN (verkkojulkaisu) ISBN (painettu) ISBN (verkkojulkaisu) 70 kpl Kopijyvä Oy, Jyväskylä, 2012
3 Tammisaaren ja Hangon itäisen saariston hoito- ja käyttösuunnitelma
4 KUVAILULEHTI JULKAISIJA Metsähallitus JULKAISUAIKA 2012 TOIMEKSIANTAJA Metsähallitus HYVÄKSYMISPÄIVÄMÄÄRÄ LUOTTAMUKSELLISUUS Julkinen DIAARINUMERO 548/623/2007 SUOJELUALUETYYPPI/ SUOJELUOHJELMA ALUEEN NIMI NATURA ALUEEN NIMI JA KOODI ALUEYKSIKKÖ TEKIJÄ(T ) JULKAISUN NIMI TIIVISTELMÄ kansallispuisto, Natura 2000, rantojensuojeluohjelma, lintuvesiensuojeluohjelma, harjujensuojeluohjelma, luonnonsuojelualue Tammisaaren ja Hangon itäinen saaristo Tammisaaren ja Hangon saariston sekä Pohjanpitäjänlahden merensuojelualue FI Österfjärden FI Etelä-Suomen luontopalvelut Metsähallitus ja Uudenmaan ympäristökeskus Tammisaaren ja Hangon itäisen saariston hoito- ja käyttösuunnitelma Suunnittelualue muodostaa luonnonsuojelullisesti merkittävän ja laajan suojelualuekokonaisuuden, joka on erityisen tärkeä merenpohjan, vedenalaisen luonnon, linnuston, kasvillisuuden sekä saaristoluonnon ja maiseman suojelun kannalta. Lisäksi alueella on runsaasti kulttuurihistoriallisesti arvokkaita kohteita. Virkistyskäytön ja luontomatkailun kannalta tärkein osa on Tammisaaren saariston kansallispuisto, joka on läntisen Suomenlahden laajin yhtenäinen käyntikohde. Hoito- ja käyttösuunnitelma sovittaa yhteen suunnittelualueen eri maankäyttömuodot siten, että luontoarvot säilyvät ja alueen merkitys virkistys- ja luontomatkailukohteena kasvaa. Vyöhykkeistäminen ja kävijöiden ohjaaminen sekä ehdotettu palveluvarustuksen kehittäminen suuntaavat virkistyskäytön siten, että luonto- ja kulttuuriperintöarvot voidaan turvata. Nämä toimenpiteet sekä kalastus- ja metsästysjärjestelyt Metsähallituksen hallinnoimilla alueilla takaavat sen, että alueen eri käyttömuodot voidaan sovittaa yhteen niin, että mahdolliset ristiriitatilanteet eri käyttäjäryhmien välillä voidaan minimoida. Hoito- ja käyttösuunnitelma on koostettu osallistavaa suunnittelutapaa noudattaen. Metsähallituksen suunnittelujärjestelmän mukaisesti hoito- ja käyttösuunnitelma on yleistason suunnitelma. Yksityiskohtaisempi suunnittelu tapahtuu toimenpidesuunnitelmissa, joihin hoito- ja käyttösuunnitelmassa viitataan. AVAINSANAT vedenalainen luonto, kansallispuisto, Natura 2000, hoito- ja käyttösuunnitelma MUUT TIEDOT Suunnitelman ovat kirjoittaneet Mikael Nordström ja Esko Tainio. SARJAN NIMI JA NUMERO Metsähallituksen luonnonsuojelujulkaisuja. Sarja C 78 ISSN-L ISSN (PAINETTU) ISBN (PAINETTU) ISBN (VERKKOJULKAISU) ISSN (VERKKOJULK.) SIVUMÄÄRÄ 142 s. KIELI suomi KUSTANTAJA Metsähallitus PAINOPAIKKA Kopijyvä Oy JAKAJA Metsähallitus, luontopalvelut HINTA 10 euroa
5 PRESENTATIONSBLAD UTGIVARE Forststyrelsen UTGIVNINGSDATUM 2012 UPPDRAGSGIVARE Forststyrelsen DATUM FÖR GODKÄNNANDE SEKRETESSGRAD Offentlig DIARIENUMMER 548/623/2007 TYP AV SKYDDSOMRÅ- DE/SKYDDSPROGRAM OMRÅDETS NAMN NATURA OM- RÅDETS NAMN OCH KOD REGIONENHET FÖRFATTARE PUBLIKATION SAMMANDRAG nationalpark, Natura 2000, strandskyddsprogrammet, skyddsprogrammet för fågelrika sjöar och havsvikar, skyddsprogrammet för åsar, naturskyddsområde Ekenäs och Hangö östra skärgårds skyddsområdeshelhet De marina skyddsvärda områdena i Ekenäs och Hangö skärgård samt Pojoviken FI Österfjärden FI Södra Finlands naturtjänster Forststyrelsen och Nylands miljöcentral Skötsel- och användningsplan för Ekenäs och Hangö östra skärgårds skyddsområdeshelhet Planeringsområdet utgör en ur naturskyddsperspektiv betydande och omfattande skyddsområdeshelhet, vilken är speciellt viktig för skyddet av havsbottnen, undervattensnaturen, fågelbestånden, växtligheten, landskapet och skärgårdsnaturen. Dessutom har området rikligt med kulturhistoriskt värdefulla mål. Med tanke på rekreationsbruket och naturturism är Ekenäs skärgårds nationalpark det viktigaste delområdet, som utgör det största sammanhängande besöksmålet i västra Finska viken. Skötsel- och användningsplanen sammanfogar planeringsområdets olika typer av markanvändning på så sätt att områdets naturvärden tryggas och betydelsen för rekreationsbruket och naturturismen ökar. Med hjälp av zonindelning och det föreslagna utvecklandet av rekreationsutrustningen styrs besökarna så att områdets natur- och kulturvärden kan tryggas. Dessa åtgärder samt jakt- och fiskearrangemangen på Forststyrelsens områden betryggar att områdets olika användningsformer kan sammanfogas på så sätt att möjliga konfliktsituationer mellan olika användargrupper kan minimeras. Skötsel- och användningsplanen har sammanstälts genom deltagande planering. I enlighet med Forststyrelsens planeringssystem är skötsel- och användningsplanen en plan på allmän nivå. Detaljplaneringen sker i åtgärdsplanerna, vilka hänvisas till i skötsel- och användningsplanen. NYCKELORD ANDRA UPPGIFTER SERIENS NAMN OCH NUMMER ISSN-L ISSN (HÄFTAD) ISSN (PDF) undervattens miljö, nationalpark, Natura 2000, skötsel- och användningsplan Skötsel- och användningsplanen har skrivits av Mikael Nordström och Esko Tainio. Metsähallituksen luonnonsuojelujulkaisuja. Sarja C ISBN (HÄFTAD) ISBN (PDF) SIDANTAL 142 s. SPRÅK finska FÖRLAG Forststyrelsen TRYCKERI Kopijyvä Oy DISTRIBUTION Forststyrelsen, naturtjänster PRIS 10 euroa
6 Sisällys 1 Johdanto...9 ALUEEN LUONTO JA TÄHÄNASTINEN KÄYTTÖ Luonto, historia ja nykyinen käyttö Yleiskuvaus Natura alue Metsähallituksen alueet Yksityiset luonnonsuojelualueet Österfjärdenin Natura alue Metsähallituksen alueet, jotka eivät kuulu Natura verkostoon Geologia ja geomorfologia Vesistö Natura luontotyypit Lajisto Direktiivilajit Uhanalainen, silmälläpidettävä ja muu arvokas lajisto Vedenalainen luonto Historia Tutkimus Nykyinen käyttö Tammisaaren saariston kansallispuiston aiemman runkosuunnitelman toteutuminen Suunnittelualueen maankäyttöanalyysi Yhteenveto tärkeimmistä suojelun ja käytön arvoista HOITO JA KÄYTTÖ Hoidon ja käytön tavoitteet Yleiset tavoitteet Lakisääteisten suojelualueiden tavoitteet Natura verkoston tavoitteet Suojeluohjelmien ja suojelusopimusten tavoitteet Kansainväliset suojeluohjelmat ja sopimukset Kansalliset suojeluohjelmat ja sopimukset Vyöhykealuejako Luonto- ja kulttuuriarvot Luonnonsuojelun ja -hoidon nykytila Tavoitteet ja toimenpiteet Yleistä Metsähallituksen alueet Tammisaaren ja Hangon sekä Pohjanpitäjänlahden Natura alue Österfjärdenin Natura alue Muut Metsähallituksen alueet Muut alueet Seuranta... 63
7 5.4 Kulttuuriperinnön suojelu ja hoito Nykytila Tavoitteet ja toimenpiteet Seuranta Virkistyskäyttö ja luontomatkailu Luonnon virkistyskäyttö Nykytila Tavoitteet Toimenpiteet Seuranta Opastusviestintä ja opetus Matkailun yritystoiminta Palvelurakenteiden huolto Tutkimus Metsähallituksen alueiden käyttö Marjastus ja sienestys sekä ajopuun kerääminen Kalastus Metsähallituksen alueilla Nykytila Yleinen vesialue Suunnitelma Metsästys ja metsästysjärjestelyt Metsähallituksen alueilla Nykytila Toimenpiteet Maa-ainesten otto Puuston käyttö Vene- ja muu liikenne Telttailu ja tulenteko Tulevat suunnitelmat Suunnittelualueen ulkopuolinen maankäyttö...85 HALLINTO JA TOTEUTUKSEN YMPÄRISTÖVAIKUTUKSET Hallinnan ja hoidon ohjaus, sopimukset ja järjestyssääntö Metsähallituksen alueilla Turvallisuus ja pelastustoiminta Valvonta Yhteistyö Resurssit ja aikataulu Suunnitelman vaikutusten arviointi YVA-lain mukainen arviointi Ekologiset vaikutukset Taloudelliset ja sosiaaliset vaikutukset Lähteet...91
8 Liitteet...97 Liite 1 Lausuntoyhteenveto Liite 2 Ehdotus Tammisaaren kansallispuiston laajennukseksi Liite 3 Metsähallituksen hallinnoimien alueiden Natura luontotyypit Liite 4 Uhanalaiset eläimet ja kasvit suunnittelualueella Liite 5 Uhanalaiset ja lintudirektiivin liitteen I linnut suunnittelualueella Liite 6 Maankäyttöanalyysin taulukko Liite 7 Tvärminnen suojelualuekokonaisuus Liite 8 Täktomin liikkumisrajoitukset ja palvelurakenteet Liite 9 Retkeilyrakenteiden ja luonto-opastuksen kustannusarvio suunnittelukaudella Liite 10 Kansallispuiston eteläinen väylä (Jussarö Hanko) ja paikannimet Liite 11 Suunnittelualueelle ehdotettavat luonnonsuojelun toimenpidesuunnitelmat Liite 12 Ehdotus Tammisaaren kansallispuiston järjestyssäännöksi Liite 13 Ympäristöministeriön vahvistuskirje
9 1 Johdanto Suunnittelun perusta Luonnonsuojelulaki (1096/1996) edellyttää, että kansallispuistoille tulee laatia hoito- ja käyttösuunnitelmia. Suunnitelman tulee määritellä ne toimenpiteet, joita tarvitaan, jotta puisto täyttäisi perustamistarkoituksensa. Tarvittaessa hoito- ja käyttösuunnitelma voidaan laatia myös muille Metsähallituksen hallinnassa oleville perustetuille luonnonsuojelualueille. Hoito- ja käyttösuunnitelma sitoo ja ohjaa vain Metsähallituksen omaa toimintaa. Alueilla liikkuvia käyttäjiä koskevat rajoitukset annetaan luonnonsuojelulain mukaisella, Metsähallituksen hyväksymällä järjestyssäännöllä. Hoito- ja käyttösuunnitelmia laaditaan usein myös Natura alueille, joihin kuuluu sekä perustettuja luonnonsuojelualueita että alueita, joiden käyttöä ei säätele luonnonsuojelulaki (Ojala 2007). Natura verkosto on perustettu EU:n tärkeinä pitämien luontotyyppien sekä eläin- ja kasvilajien suojelemiseksi. Näiden perusteena ovat Euroopan unionin asettamat luonto- (92/43/ ETY) ja lintudirektiivi (79/409/ETY). Tämä hoito- ja käyttösuunnitelma on laadittu osalle Tammisaaren ja Hangon saariston sekä Pohjanpitäjänlahden Natura aluetta (FI ) ja Österfjärdenin Natura alueelle (FI ). Natura alueiden hoidon ja käytön suunnittelussa pyritään hankkimaan lisää tietoa alueen luonnosta esimerkiksi kartoituksin ja erilaisin eliöryhmäkohtaisin selvityksin. Suunnitelman tavoitteena on asettaa toimenpidesuunnittelulle pitkän aikavälin suuntaviivat, arvioida toimenpiteitä ja muutoksia, joilla voi olla negatiivisia tai positiivisia vaikutuksia alueen Natura arvoihin sekä antaa ehdotuksia siitä, miten aluetta tulisi hoitaa. Metsähallituksen hoito- ja käyttösuunnittelulla ei kuitenkaan ole juridisia vaikutuksia muille Natura alueen maa- tai vesialueiden omistajille. Tämän hoitosuunnitelman käsittämät alueet voidaan jakaa kolmeen ryhmään seuraavasti: 1) Metsähallituksen alueet ovat pääasiassa luonnonsuojelualueita tai alueita, jotka on varattu suojelutarkoituksiin. Näille alueille suunnitelma on melko yksityiskohtainen ja antaa toimenpide-ehdotuksia myös virkistyskäytölle, metsästykselle, kalastukselle ja hallinnolle. 2) Yksityiset luonnonsuojelualueet, joille on annettu rauhoitusmääräykset alueen perustamisvaiheessa. Eräiden alueiden rauhoituspäätöksiä on päivitetty, ja joillekin isommille kohteille on olemassa aiemmin laaditut omat hoito- ja käyttösuunnitelmat. Tähän suunnitelmaan on kirjattu yksityisiä luonnonsuojelualueita koskevia ehdotuksia, mutta toteutus vaatii omistajan suostumuksen. Näiden alueiden kohdalla suunnitelmaehdotus koskee ainoastaan luonnonsuojelua ja -hoitoa. 3) Yksityiset vesialueet Natura alueella. Tässä suunnitelmassa esitetään ehdotus näiden alueiden Natura-arvojen turvaamiseksi yleisellä tasolla, mutta se ei ole yksityiskohtainen eikä juridisesti sitova. Suunnitelma on ehdotus, joka ei koske näiden alueiden metsästys-, kalastustai virkistyskysymyksiä. 9
10 Hoito- ja käyttösuunnitelman päätavoitteena on estää luonnon monimuotoisuuden väheneminen Natura alueella sekä muilla suunnitelmaan kuuluvilla alueilla. Suunnitelmalla pyritään sovittamaan yhteen luonnonsuojeluun liittyvät velvoitteet ja tavoitteet sekä alueen muut käyttömuodot kuten virkistyskäyttö sekä metsästys ja kalastus. Tämä voi edellyttää joillakin alueilla aktiivisia luonnonsuojeluun liittyviä hoitotoimenpiteitä ja joillakin alueilla vain sitä, että nykytila säilytetään pidättäytymällä suojelun suotuisaa tasoa tai ympäristön tilaa heikentävistä toimenpiteistä. Hoito- ja käyttösuunnitelman yleiset tavoitteet ovat: toimia tukena ja antaa lisätietoja niille, jotka vastaavat alueiden hoidosta ja käytöstä sekä hallinnosta toimia strategisena pitkän aikavälin suunnitelmana suunnittelualueen luonnonsuojelulle ja sen kehitykselle informoida maanomistajia ja sidosryhmiä suunnittelualueen hoidon tavoitteista. Metsähallituksen hallinnoimille alueille on lisäksi asetettu seuraavat tavoitteet: sovittaa yhteen virkistyskäyttö ja -palvelut luonnonsuojelullisiin tavoitteisiin metsästys- ja kalastuskysymysten järjestely toimia tukena ja ohjata Metsähallituksen luontopalveluita alueen pitkän aikavälin käytössä toimia perusteena valtiolle hankittujen alueiden suojelupäätöksille toimia perusteena tuleville rauhoitusmääräyksille. Tämän hoito- ja käyttösuunnitelman liitteessä 2 on lisäksi ehdotus Tammisaaren saariston kansallispuiston laajentamisesta jo nykyisellään valtion hallinnassa oleville, luonnonsuojeluun varatuille alueille. Hoito- ja käyttösuunnitelma on laadittu nykyisen lainsäädännön mukaan. Tammisaaren saariston kansallispuiston laajentaminen vaatii lainmuutoksen, jonka valmistelee ympäristöministeriö. Suunnittelualue Suunnittelualue muodostuu Tammisaaren ja Hangon saariston sekä Pohjanpitäjänlahden merensuojelualue -nimisestä Natura alueesta (FI ), lukuun ottamatta entisen Pohjan kunnan alueella sijaitsevia osia. Lisäksi suunnitelma käsittää Österfjärdenin Natura alueen (FI ). Edellä mainittujen alueiden lisäksi suunnittelualueella on 734,5 ha Natura verkostoon kuulumattomia maa- ja vesialueita. Nämä alueet ovat Metsähallituksen hallinnassa (kuva 1, taulukko 1 s. 16). Suunnittelualue edustaa kattavasti länsiuusmaalaista saaristoa ja kaikkia saaristovyöhykkeitä. Luontodirektiivin (92/43/ETY) perusteella verkostoon valitut alueet ovat ns. SCI-alueita (Sites of Community Interest) ja lintudirektiivin (79/409/ETY) perusteella valitut ovat ns. SPA-alueita (Special Protection Area). Tammisaaren ja Hangon saariston sekä Pohjanpitäjänlahden merensuojelualue on sekä SCI- että SPA-alue, ja Österfjärden puolestaan on SCI-alue. Valtioneuvosto on tehnyt päätökset alueiden liittämisestä Natura verkostoon ja (Valtioneuvoston päätös 1998 ja 2002). Suunnittelualueen kokonaispinta-ala on noin ha, joka sisältää ha Metsähallituksen alueita ja ha yksityisiä luonnonsuojelualueita. Metsähallituksen alueista on vettä ha ja maata ha. Yksityisistä luonnonsuojelualueista on vettä noin ha ja maata noin ha. 10
11 0 11 Km 5 10 Suunnittelualue Natura alue Yksityinen luonnonsuojelualue Metsätalousalue, Natura 2000 Luonnonpuisto Kansallispuisto Muu luonnonsuojelualue Vanhojen metsien suojelualue Soiden suojelujelualue Lehtojen suojelualue Metsähallituksen perustama luonnonsuojelualue Suojeluohjelma-alue Kaavoituksen luonnonsuojelualue Suojelualue (ei ohjelmassa eikä suunniteltu) Valtion virkistysalue Aluetyyppi Päämaankäyttö. Kuva 1. Tammisaaren ja Hangon itäisen saariston suunnittelualueen sijainti ja päämaankäyttöluokka. Metsähallitus, Genimap Oy, Lupa L 5293, Maanmittauslaitos 1/MYY/009, Suomen ympäristökeskus 2009.
12 Suunnittelualueen Natura alueiden suojelu toteutetaan pääasiassa vesilailla (264/1961) ja luonnonsuojelulailla (1096/1996), mutta osin myös maankäyttö- ja rakennuslailla (132/1999) sekä muilla sopimuksilla. Luonnonsuojelulain mukainen toteuttaminen edellyttää lain mukaisten luonnonsuojelualueiden perustamista. Näitä voidaan perustaa sekä valtion että yksityisten hallinnassa oleville alueille. Toteutuskeinosta riippumatta Natura alueiden valintaperusteena olevia luonnonarvoja ei saa vaarantaa. Samalla tulee arvioida hankkeen mahdollisia vaikutuksia luontoarvoihin sekä sitä, onko luonnonsuojelulain 65. :n mukainen arvio tarpeellinen. Suunnittelun toteutus ja läpivienti Hoito- ja käyttösuunnitelman laati Metsähallituksen Etelä-Suomen luontopalvelut ja Uudenmaan ympäristökeskus. Vastuullisena suunnittelijana ja suunnitelman kirjoittajana toimi erikoissuunnittelija Mikael Nordström. Suunnitelmaa varten perustettiin projektiryhmä, joka koostui seuraavista jäsenistä: Annukka Rasinmäki / Pekka Koponen ja Hans-Erik Nyman (Etelä-Suomen luontopalvelut, virkistysprosessi), Tiina Kanerva ja Esko Tainio (Etelä-Suomen luontopalvelut, luonnonsuojelu), Juha Tuomola / Mikko Toivola (eräprosessi), Jouko Högmander / Hannu Ormio (alueiden hallinta) sekä Kirsi Hellas (Uudenmaan ympäristökeskus). Kokouksiin kutsuttiin tarvittaessa myös muita asiantuntijoita. Suunnittelun aikana projektiryhmä kokoontui yhteensä kuusi kertaa. Kokouksista laadittiin muistiot, jotka tallennettiin Metsähallituksen asianhallintajärjestelmään. Suunnitelmaa ovat lisäksi kommentoineet Aulikki Alanen, Marja Hokkanen, Seppo Manninen, Eva Lotta Söderlund ja Erkki Virolainen. Metsähallituksen meritiimi on avustanut vedenalaisen luonnon tiedoissa. Osallistaminen Suunnittelun aikana järjestettiin kaksi suomen- ja kaksi ruotsinkielistä yleisölle suunnattua tiedotus- ja keskustelutilaisuutta. Ensimmäiset pidettiin Hangossa ja Tammisaaressa toukokuussa 2007, jolloin hoito- ja käyttösuunnitelman taustat, tarkoitus ja tavoitteet esiteltiin. Yleisön mielipiteitä matkailusta, kalastuksesta, metsästyksestä, luonnonsuojelusta ja mahdollisesta Tammisaaren saariston kansallispuiston laajentamisesta kuultiin. Hoito- ja käyttösuunnitelman luonnos esiteltiin Tammisaaressa pidetyissä yleisötilaisuuksissa. Rinnakkain yleisötilaisuuksien kanssa asiasta tiedotettiin lehdistötiedottein sekä lehti- ja radiohaastatteluin. Suunnittelutyöstä kerrottiin myös erillisissä tilaisuuksissa. Metsästys- ja kalastus- sekä matkailuun liittyvistä asioista pidettiin erillisiä kokouksia sidosryhmien kanssa. Ajankohtaisia asioita suunnittelutilanteesta esiteltiin myös Metsähallituksen internet-sivuilla. Suunnittelun tueksi perustettiin yhteistyöryhmä, joka koostui keskeisistä yhteistyötahoista alueella. Ryhmän tehtäviin kuului tukeminen ja ehdotusten antaminen suunnitelman sisältöön, eri intressien yhteensovittaminen sekä suunnittelutilanteesta tiedottaminen omalle sidosryhmälleen. Metsähallituksen ja Uudenmaan ympäristökeskuksen lisäksi yhteistyöryhmän työskentelyyn ottivat osaa edustajat seuraavilta tahoilta: Tammisaaren kaupunki, Tammisaaren kaupungin matkailuneuvonta, Uudenmaan liitto, Rajavartiolaitos, Tvärminnen eläintieteellinen asema, Yrkeshögskolan Novia, Uudenmaan virkistysalueyhdistys ry, Museovirasto, Nylands fiskarförbund rf, Ekenäs Snappertuna kalastusalue, Suomen vapaa-ajan kalastajien liitto ry, Uudenmaan riistanhoitopiiri ja WWF. Kokouksiin kutsuttiin myös ulkopuolisia asiantuntijoita. Kokousten ja yleisötilaisuuksien muistiot tallennettiin Metsähallituksen asianhallintajärjestelmään. Suunnitelmasta saadut lausunnot ovat liitteenä 1. 12
13 Selvitykset Suunnittelualueesta aiemmin tehdyt selvitykset on esitetty lähdeluettelossa. Suunnitelman pohjaksi Metsähallitus kartoitti Tammisaaren kansallispuiston luontotyypit vuosina , minkä lisäksi suunnittelualueella sijaitsevat yksityiset luonnonsuojelualueet kartoitettiin vuosina Uudenmaan ympäristökeskuksen valtuuttamana. Lisäksi Metsähallitus teki vuonna 2007 vielä seuraavat täydentävät selvitykset: Tammisaaren saariston kansallispuiston kävijätutkimus (Nyman 2008), luontoinventointi eräillä yksityisillä luonnonsuojelualueilla sekä kääpien ja sammalten inventointi Dragsviksgård Storholmenin luonnonsuojelualueella Metsähallituksen järjestämän lajistoinventointihankkeen puitteissa. Luonnonhoitoon liittyvät aiemmat suunnitelmat Tammisaaren saariston kansallispuiston aiempi runkosuunnitelma (Metsähallitus 1992) on ympäristöministeriön vuonna 1991 hyväksymä ja julkaistu Metsähallituksen julkaisusarjassa. Laki kansallispuistosta on annettu vuonna 1989 (485/1989) ja asetus vuonna 1990 (243/1990). Voimassa olevat järjestyssäännöt ovat vuodelta Muilta osa-alueilta olemassa olevat suunnitelmat ovat luvussa 9 (katso myös Liite 11). Ympäristöministeriö on toukokuussa 2008 perustanut Hangon kansallisen kaupunkipuiston. Kaupunkipuiston itäisin osa ulottuu suunnittelualueelle. Kaavoitustilanne Kaavoitus on maankäyttö- ja rakennuslain (132/1999) mukainen virallinen maankäytön suunnitteluprosessi. Suunnittelujärjestelmä on hierarkkinen, toisin sanoen yleisemmät suunnitelmat ohjaavat yksityiskohtaisempia kaavoja. Seuraavassa perehdytään pääasiassa Uudenmaan maakuntakaavaan, kun yleis-, osayleis- ja rantakaavojen nykytilanne vain luetellaan. Maakuntakaava Ympäristöministeriö hyväksyi Uudenmaan liiton maakuntakaavan (Uudenmaan liitto 2006) vuonna Kaavan valmistelua ohjasivat merkittävästi EU:n luonto- ja lintudirektiivi sekä Natura alueiden sijainti. Maakuntakaavalla on erityinen asema luontoarvojen turvaamisessa kansallisella ja maakuntatasolla. Luonnonsuojelualueiksi osoitetuille alueille ei saa suunnitella toimenpiteitä, jotka vaarantavat tai heikentävät niitä luontoarvoja, jotka ovat perustettujen tai suunniteltujen suojelualueiden perustamisen syynä. Maakuntakaavassa määriteltiin erilliset ranta-, sisä- ja ulkosaariston vyöhykkeet, jotka noudattavat Uudenmaan lääninhallituksen vyöhykejakoa vuodelta Näissä kaavoissa on huomioitu mm. kulttuuri- ja luonnonsuojeluarvot, virkistyskäyttö ja vesiensuojelu. Lisäksi merivyöhykettä koskevassa kaavan osassa painotettiin erityisesti rakentamisen suunnittelua, joka on luvallista vain erityistapauksissa. 13
14 Muu kaavoitustilanne Tammisaaren kaavoituskatsauksen mukaan kaavoitustilanne on seuraava: 1) ranta-asemakaavat: Kopparö, Kopparöby (lainvoimainen), Strömsö, Strömsö by (laajennus ja muutos, lainvoimainen), Lingonsö (valmisteilla), Hästö (lainvoimainen) ja Odensö (valmistelussa) 2) yleiskaavoja: Tammisaaren eteläinen saaristo (lainvoimainen), Tammisaaren itäisen saariston rantayleiskaava (ollut nähtävänä), Gammelboda Nyboda Skräddarboda (lainvoimainen), Baggön sataman osa-yleiskaava (valmistelussa), Hagen Ramsholmen Gåsörn viheralueet (suunnitteluohjelmassa) ja Björknäs Pojo Dragsvik asemakaava (suunnitteluohjelmassa). Ympäristöministeriö on perustanut Skärlandetin valtakunnallisesti arvokkaan maisema-alueen vuonna Kyseessä on Suomen ensimmäinen luonnonsuojelulailla perustettu valtakunnallisesti arvokas maisema-alue. Nimitys edellyttää, että alueen maisema-, luonto- ja kulttuuriarvoja suojellaan ja hoidetaan (Arkitektbyrå MARS 2006). Maisema-alue on perustettu Tammisaaren kaupungin ja yksityisten maanomistajien aloitteesta. Hangon kaupungin kaavoituskatsaus 2008: 1) ranta-asemakaavat: eräät kiinteistöt Koverharin kylässä (valmisteilla) ja Tvärminnen kylässä (valmisteilla) 2) yleiskaavat: rantayleiskaava (lainvoimainen), Tvärminnen osayleiskaava (lainvoimainen) sekä seuraavat jossain määrin suunnittelualueelle ulottuvat kaavat: liitosalueiden yleiskaava, Lappohjan yleiskaava (lainvoimainen) ja Koverhar Lappohjan osayleiskaava (lainvoimainen). Suunnitelman hyväksyminen ja vahvistaminen Lakisääteisten luonnonsuojelualueiden kuten Tammisaaren saariston kansallispuiston suunnitelmat vahvistaa ympäristöministeriö (Liite 13). Uudenmaan ympäristökeskus puolestaan antaa lausunnon Natura alueilla sijaitsevista suunnitelman kattamista alueista sekä yksityisistä luonnonsuojelualueista. Valtion hallinnassa olevien muiden alueiden osalta riittää Metsähallituksen hyväksyntä. 14
15 ALUEEN LUONTO JA TÄHÄNASTINEN KÄYTTÖ 2 Luonto, historia ja nykyinen käyttö 2.1 Yleiskuvaus Tammisaaren ja Hangon saaristot muodostavat ainutlaatuisen sekä kansallisesti että kansainvälisesti arvokkaan saaristokokonaisuuden, jossa ovat edustettuina kaikki saaristovyöhykkeet. Ainoastaan pieni osa suunnittelualueesta sijaitsee mantereella. Suunnittelualueella on monipuolista saaristoluontoa kuten matalia merenlahtia ja fladoja, kivikkoisia ja kallioisia merenrantoja, merenrantaniittyjä, vedenalaisia riuttoja, metsäisiä saaria, puuttomia luotoja ja perinneympäristöjä. Terrestrisen luonnon suojelun lisäksi merenpohjan, vedenalaisen luonnon ja vedenlaadun suojelu kuuluvat suojelun keskeisiin tavoitteisiin. Suunnittelualueen laajuus on noin ha. Alue kattaa lähes koko Tammisaaren ja Hangon saariston sekä Pohjanpitäjänlahden merensuojelu-natura-alueen, Österfjärdenin Natura alueen sekä muutamia lähiympäristössä sijaitsevia, Natura alueisiin kuulumattomia, valtion omistamia alueita. (taulukko 1) Suunnittelualueen rajauksessa on pyritty noudattamaan biologisesti ja maantieteellisesti perusteltavaa kokonaisuutta, jolla on myös yhtenäisiä virkistyskäyttöön liittyviä tavoitteita. Suunnitelmassa esitetään myös Metsähallituksen alueiden metsästystä ja kalastusta koskevat järjestelyt. Suunnittelualue tai osia siitä kuuluu Natura verkoston lisäksi kolmeen eri kansainväliseen suojeluohjelmaan tai -sopimukseen: 1) kansainvälisesti tärkeät lintualueet (Important Bird Area, BirdLife International) 2) Ramsarin kosteikko- ja linnustonsuojelusopimus 3) HELCOMin suojelualue (Baltic Sea Protection Area). Lisäksi Suomen ympäristökeskus on syksyllä 2006 nimennyt alueen pitkäaikaisen ekologisen tutkimuksen verkostoon (Long-Term Ecological Research, LTER), mihin liittyen useat alueella toimivat tahot ovat sitoutuneet tukemaan ja edistämään ympäristöön liittyvää tutkimusta ja opetusta. LTER-projektia koordinoi Helsingin yliopiston Tvärminnen eläintieteellinen asema. Euroopan neuvosto on myöntänyt Tammisaaren saariston kansallispuistolle luonnonsuojeludiplomin (Euroopan neuvosto 2006), jonka säilyttämisen ehdoksi neuvosto on asettanut kansallispuiston laajentamisen sekä hoito- ja käyttösuunnitelman uusimisen Natura alue Tammisaaren ja Hangon saariston sekä Pohjanpitäjänlahden merensuojelualue Natura alue, joka sijaitsee Tammisaaressa, Hangossa ja Pohjassa sekä pieneltä osin Inkoossa, on eräs Etelä-Suomen suurimmista Natura alueista. Sen kokonaispinta-ala on ha, mutta tämän hoito- ja käyttösuunnitelman ulkopuolelle on jätetty Pohjan kunnassa sijaitseva osa. Natura alue (kuva 2) toteutetaan seuraavien lakien edellyttämillä toteutuskeinoilla. 15
16 Luonnonsuojelulain (1096/1996) mukaiset alueet tarkoittavat käytännössä sitä, että ne joko ovat tai niistä perustetaan luonnonsuojelualueita. Noin ha suunnittelualueen suojelusta toteutetaan luonnonsuojelulain nojalla. Vesilaki (264/1961) koskee ainoastaan vesialuetta. Suunnittelun tavoitteena on suojella vedenalaista luontoa, veden laatua ja merenpohjaa. Noin ha suunnittelualueen suojelusta toteutetaan vesilakiin perustuen. Maankäyttö- ja rakennuslain (132/1999) mukaisilla kohteilla luontoarvot turvataan kaavoituksen yhteydessä. Vain 65 ha suunnittelualueesta toteutetaan tämän lain perusteella. Sopimus luontoarvojen turvaamisesta voidaan tehdä maanomistajan ja ympäristökeskuksen välillä. Silloin luontoarvot turvataan erillisten sopimusten kautta. Vain 56 ha suunnittelualueen suojelusta toteutetaan tällaisin sopimuksin. Tämän lisäksi 533 ha suunnittelualueesta toteutetaan luonnonsuojelu- ja vesilain yhdistelmällä. Taulukko 1. Yhteenveto Tammisaaren ja Hangon itäisen saariston hoito- ja käyttösuunnitelmaan sisältyvistä alueista. OM = opetusministeriö. * = tila. ls = luonnonsuojelu. Per. = perustamisvuosi. Vuokr. = vuokrattu. Viimeisessä sarakkeessa NA = Natura alue: 005 = FI / Tammisaaren ja Hangon sekä Pohjanpitäjänlahden Natura alue (Pohjan alueella sijaitsevat kohteet eivät sisälly taulukkoon), 101 = FI / Österfjärdenin Natura alue, ei = ei Natura alue. Alue Per. Koko ha Maata ha Vettä ha Maankäyttö METSÄHALLITUKSEN ALUEET Tammisaaren saariston kp kansallispuisto 005 Tvärminne (OM hallinnoi osaa) Tvärminnen ls-alue 005 Täktbukten eli Täktom ls-ohjelma-alue 005 Svanvik ,6 9,6 0 ls-ohjelma-alue 005 Älgön pohjois- ja itäosat kansallispuisto 005 Stadsfjärdenin saaret (Kalvö II*) ,2 18,9 58,3 ls-ohjelma-alue 005 Odensö ,2 13,2 0 kaavan ls-alue 005 Dragsviksgård Storholmen (Sjötorp*) ,4 34,9 29,5 ls-ohjelma-alue 005 Lillöstrand (Lillö* ja Klippudd I*) ,9 12,9 0 ls-ohjelma-alue 005 Storlandet, Tvärminne (Österman*) ,6 9,6 0 suojelumetsä 005 Nickles statsskog ja Jofsin ls-alue ,9 25,9 0 Båsan ls-alue 101 Jussarön itäosa ,6 78,2 10,4 suojelumetsä ei Persöfladan ls-ohjelma-alue ei Landbofjärden Landbofjärdenin ls-alue ei Fiskarkullen ,4 9,2 0,2 Kristianslundin ls-alue ei Björnholmen 0,9 0,9 0 suojelumetsä 005 Hästö Busö vuokr. puolustusvoimille ei Odensö (metsätalous) metsätalousalue, vuokr. 005 Yleinen vesialue yleinen vesialue 005 Metsähallituksen alueet yhteensä MUUT ALUEET (EI VALTION) Yksityiset luonnonsuojelualueet kpl 005 Toteutetaan vesilailla noin Muu toteutus noin Yhteensä noin NA 16
17 Maankäyttö- ja rakennuslaki -alueeseen Kuva 2. Tammisaaren ja Hangon itäisen saariston suunnittelualueen Natura toteutustapa. Metsähallitus, Genimap Oy, Lupa L 5293, Maanmittauslaitos 1/MYY/09, Suomen ympäristökeskus
18 Suunnittelualue koostuu osa-alueista ja voidaan jakaa seuraavalla tavalla (Ojala 2007). Merialue Suunnittelualueella sijaitsevista yksityisistä vesialueista suurin osa ja osa Metsähallituksen hallinnoimista vesialueista sekä yksityisistä suojelualueista toteutetaan Natura verkostossa vesilailla (264/1961). Merialueen suojelun tavoitteena on suojella merenpohjaa, vedenalaista luontoa ja vesiympäristön tilaa. Aluetta halkovat useat väylät ja sillä on tehty ruoppauksia. Lisäksi siellä on useita satamia ja muita rantaan ulottuvia rakennettuja alueita. Alue kattaa koko klassisen saaristovyöhykkeisyysjaon mukaiset vyöhykkeet (Häyrén 1900). Meren tila suunnittelualueella kuten koko Itämerellä ja erityisesti Suomenlahdella on muuttunut voimakkaasti viime vuosikymmeninä. Läntisen Uudenmaan saaristo Porkkalan ja Hankoniemen välisellä alueella on Itämeren rehevöityneintä aluetta, koska siellä ei saariston rakenteen vuoksi ole voimakkaita virtauksia, ja vuotuinen suolaisuuteen sekä lämpötilaan liittyvä veden kerrostuneisuuden sekoittuminen on heikkoa (Lönnroth & Holttinen 2007). Ravinteiden etenkin typen ja fosforin lisääntyminen johtaa rehevöitymiseen, jolloin klorofylli α -pitoisuudet vedessä kasvavat. Rehevöityminen voidaan havaita mm. lisääntyneinä sinileväkukintoina ja hapettomien pohjien yleistymisenä etenkin lähellä kuormituslähteitä saariston sisäosissa (Lönnroth 2005). Rehevöityminen vaikuttaa paitsi vedenalaiseen kasvillisuuteen ja eläimistöön, myös epäsuorasti koko saaristoekosysteemiin esimerkiksi kala- ja lintukantoihin, merenrannan luontotyyppeihin ja edelleen virkistysarvoihin (Pitkänen 2004, Peltonen ym. 2006). Rehevöityminen johtuu osin alueen ulkopuolelta tulevasta kuormituksesta (mm. Siuntion- ja Mustionjoen valuma-alueet, Suomenlahden ulappa). Sisäsaariston tila johtuu pääasiassa alueellisesta kuormituksesta. Merkittävin osa ravinteista on peräisin maa- ja metsätalouden sekä yhdyskuntien ja vapaa-ajan asutuksen aiheuttamasta hajakuormituksesta. Myös veneily lisää rehevöitymisen vaikutuksia (Lönnroth & Holttinen 2007). Tutkimusten mukaan rehevöityminen lisääntyi läntisellä Suomenlahdella 1970-luvulta 1980-luvulle, mutta 1990-luvulla vuotuisen ravinnekuorman taso on pysynyt muuttumattomana (Raateoja ym. 2005). Alueen vedenlaatu vaihtelee nykyisin tyydyttävästä huonoon (Lönnroth & Holttinen 2007, Uudenmaan ympäristökeskus). Merialueen pintaveden tilaa seuraavat mm. Uudenmaan ympäristökeskus ja Suomen ympäristökeskus viidessä pitkäaikaisseurantapisteessä (Sandöfjärden, Älgön eteläpuoli, Nothamnin luoteispuoli, Längden ja Långskär). Suunnittelualueen ulkopuolisia mahdollisia uhkia ovat öljyonnettomuudet ja ympäristömyrkyt. Öljyonnettomuuden riski kasvaa sitä mukaa kuin öljykuljetukset Suomenlahdella lisääntyvät. Vuonna 1995 kuljetettiin 25 miljoonaa tonnia öljyä, vuonna 2007 määrä oli 140 Mt ja vuonna 2015 luvun ennustetaan olevan 250 Mt (www.ymparisto.fi). Kapeat väylät ja vaikeat jääolosuhteet tekevät Suomenlahdesta erityisen alttiin öljykuljetusten riskeille. Luontoarvojen suojelemiseksi on tehty suunnitelma öljyonnettomuuden varalta ns. Oileco-hankkeen nimissä (Helsingin yliopisto ja Tarton yliopisto). Hallitusohjelmassa (Valtioneuvosto 2007) kansainvälisen yhteistyön merkitystä painotetaan, ja edellytetään toimenpiteitä kuormituksen vähentämiseksi kansallisen Itämeri-ohjelman mukaisesti. 18
19 Suomen ratifioiman EU:n vesipuitedirektiivin (2000/60/EY) mukaisesti maahamme perustetaan uusi vesiensuojelun hallintojärjestelmä. Edellytykset tähän ovat vesiensuojelulaissa (1299/2004), mutta vesien suojelun tärkeimmät keinot ovat kuitenkin edelleen ympäristönsuojelulaki (86/2000) ja vesilaki (264/1961). Vesiympäristön suojelun ja hoidon tavoitteiden mukaan pintavesien ekologisen ja kemiallisen tilan tulee olla hyvä vuoteen 2015 mennessä, saastuttavien ja haitallisten aineiden päästöjä rajoitetaan, ja sekä pinta- että pohjavesien laadun tulee säilyä nykyisellään tai parantua (Ympäristöministeriö 2007). Euroopan parlamentti ja Euroopan neuvosto ovat antaneet suosituksen rannikkoalueiden yhdennetyn hoidon ja käytön toteuttamiseksi. Suosituksen tavoitteena on alueiden toimintojen ja intressien yhteensovittaminen, minkä saavuttamiseksi jäsenvaltiot laativat omat strategiansa rannikkoalueiden hallinnon kokonaisvaltaiseksi järjestämiseksi. EU:n meristrategiaa koskevan direktiivin (2008/56/EY) tavoitteena on merellisen ympäristön suojelu ja säilyttäminen Metsähallituksen alueet Tammisaaren saariston kansallispuisto Länsi-Uudellamaalla sijaitseva kansallispuisto perustettiin vuonna Kansallispuiston lähtökohtana oli vuonna 1956 perustettu Jussarön luonnonpuisto, jonka lähettyviltä liitettiin kansallispuistoon muiden viranomaisten kuten vesi- ja ympäristöhallinnon sekä puolustusministeriön hallinnoimia alueita. Suurin osa yksityisistä alueista hankittiin valtiolle Predium Oy Ab:ltä. Nykyisellään kansallispuiston pinta-ala on noin 54 km 2, josta vettä on reilut ha ja maata reilut 845 ha. Kansallispuisto perustettiin säilyttämään edustava osa Suomenlahden saaristo- ja meriluontoa, ja sen tulee edistää ympäristötutkimusta ja luonnonharrastusta (Laki 485/1989). Kansallispuiston naapurissa sijaitsevalta Helsingin yliopiston Tvärminnen eläintieteelliseltä asemalta käsin on tehty laajaa biologista tutkimusta puiston alueella. Vuonna 2007 tehdyn kävijätutkimuksen (Nyman 2008) mukaan Tammisaaren saariston kansallispuistossa oli kävijää. Ulkomereltä sisäsaaristoon ulottuvassa kansallispuistossa on kolmea neljästä eri saaristovyöhykkeestä: sisäsaaristoa, ulkosaaristoa ja merivyöhyke. Suurin osa kansallispuiston maaalueista sijaitsee ulko- ja sisäsaaristovyöhykkeen saarilla. Yleisilmeeltään kansallispuiston alue on havupuuvaltaisten kallioisten metsien vallitsemaa varsin suojaista ulko- ja sisäsaaristoa; merivyöhykkeellä on harvakseltaan kallioisia luotoja avarien ulapoiden keskellä. Kallioperä on pääosin karua kvartsi- ja granodioriittiä, mutta paikoin esiintyy mesotrofisia kivilajeja (Suomen geologinen kartta). Bonnin (1997) mukaan Älgön Näseuddenin tienoilla ja Mellanlandetilla on myös vähän kalkkipitoista kiveä. Kuivien ja kuivahkojen kankaiden metsätyypit ovat yleisimpiä ulkosaaristossa ja sisäsaariston eteläosissa. Mannermaisille alueille tyypillisten kuivien, tuoreiden ja lehtomaisten kankaiden metsätyyppien osuudet ovat runsaimmillaan sisäsaariston suurilla saarilla, kuten Älgöllä. Metsien puulajeista yleisimpiä ovat mänty ja kuusi, joiden lisäksi melko yleisiä ovat raudus- ja hieskoivu sekä tervaleppä. Paikoin kasvaa myös haapoja, raitoja ja pihlajia. Luontaisesti syntyneitä jalopuita kuten saarnia, vaahteroita ja tammia on vain jokunen, kuten myös kansallispuistossa esiintyviä pieniä lehtolaikkuja. Luonnontilaisimmat metsät sijaitsevat ulkosaaristossa, Jussarön länsiosassa vanhan luonnonpuiston alueella sekä Älgön lounais- ja eteläosissa. Jussarön vanha metsä on yksi etelärannikon edustavimmista. Muualla metsät ovat olleet melko intensiivisen metsätalouden vaikutuspiirissä. Lisäksi Jussarön itäosassa puolustusvoimien ja kaivostoiminnan jättämät jäljet ovat huomattavat. 19
20 Kansallispuistossa on melko vähän soita pinta-alaan verrattuna, mutta monin paikoin esiintyy pienialaisia luonnontilaisia nevoja, rämeitä ja korpia sekä näiden erilaisia sekatyyppejä. Suotyypit ovat usein heikosti kehittyneitä ja vaikeasti määriteltäviä soiden pienialaisuuden ja nuoren iän vuoksi. Merivyöhykkeellä on vain kallionpainanteisiin kehittyneitä pieniä nevoja sekä juolukan, mustikan ja kanervan vallitsemia soistumia. Ulkosaaristossa sekä sisäsaariston pienillä saarilla suot ovat tyypillisesti alle hehtaarin kokoisia luhtaisia rämeitä ja korpia sekä pieniä kallionpainanteisiin kehittyneitä nevoja. Suurimmilla saarilla Älgöllä ja Jussarössä esiintyvät puustoiset suot ovat lähinnä rämeitä ja korpia, joissa on paikoin luhtaisia ja nevamaisia piirteitä. Lisäksi Älgön dystrofisten järvien Storträsketin, Näseträsketin ja Lillträsketin rannoilla on melko edustavia nevoja. Ojitettuja soita on lähes ainoastaan Älgön pohjois- ja itäosissa. Kansallispuiston merivyöhyke ja ulkosaaristo on pienipiirteistä lahtien, salmien ja niemien mosaiikkia, joten myös rantaluontotyyppien kuten merenrantakallioiden, kivikkorantojen ja rantaniittyjen kirjo on siellä edustavinta ja monipuolisinta. Sisäsaaristossa rantaluontotyypit ovat usein vain kapeita kaistaleita metsän ja meren välissä, vaikkakin monin paikoin esiintyy myös pieniä rantaniittylaikkuja ja -kallioita. Suurin osa fladoista sijaitsee Älgön itä- ja eteläosissa. Rehevöitymisen vaikutukset ovat selvimmin havaittavissa ulkosaariston pohjoisosissa ja sisäsaaristossa ruovikoiden yleistymisenä sekä suojaisten poukamien rantakasvillisuuden rehevöitymisenä ja hiekkarantojen umpeenkasvuna. Kansallispuiston suurimman saaren Älgön etelärannalla sijaitsee saaristotila Rödjan, joka toimii nykyään luontotupana. Rödjan on ollut yksi alueen suosituimmista käyntikohteista Fladalandetin ja Modermaganin ohella, minkä lisäksi Jussarössä käydään paljon saarella vierailemiseen liittyvien rajoitusten lievennyttyä ja palvelutarjonnan lisäännyttyä. Suurin osa kansallispuiston rajoitusosista sijaitsee Jussarön länsiosan luonnonpuiston alueella, mutta liikkumista on rajoitettu myös muualla merivyöhykkeen ja ulkosaariston saarilla linnuston pesimärauhan turvaamiseksi, sisempänä myös kalakantojen suojelun takia. Liikkumisrajoituksia on mm. Jussarön eteläpuolella sijaitsevilla saarilla (Gaddarna) sekä Jussarön ja Rödjanin välisellä ulkomerivyöhykkeellä sijaitsevilla saarilla. Jussarössä ja Rödjanilla sijaitsevat myös kansallispuistossa vierailevien lasten suosikkien eli lampaiden hoitamat pienet niityt ja hakamaat. Tammisaaren saariston kansallispuistossa on 13 terrestristä Natura luontotyyppiä, joiden kokonaispinta-ala on 411 ha (Liite 3). Luontotyyppien luonnontilaisuus vaihtelee edustavuudeltaan erinomaisista ei merkittäviin luontaisista syistä ja/tai ihmistoimintaan liittyvistä tekijöistä johtuen. Merenrantojen Natura luontotyyppien edustavuutta heikentävät erityisesti Itämeren rehevöityminen ja tyypillisesti myös luontaiset yleensä geomorfologiaan liittyvät syyt. Soiden, metsien, kallioiden ja järvien edustavuuteen vaikuttaa pääasiallisesti vain alueiden aiempi metsätalouskäyttö, joskin myös ilmakehän kautta saapuva typpilaskeuma vaikuttaa rehevöittävästi erityisesti vähäravinteisiin luontotyyppeihin kuten kallioihin ja nevoihin. Älgön pohjois- ja itäosat (useita kiinteistöjä) Älgön pohjois- ja itäosissa sekä saaren lähituntumassa sijaitsee valtiolle hankittuja maa- ja vesialueita, jotka ovat siirtyneet Metsähallituksen hallintaan. Alueiden pinta-ala on noin 70 ha (31 ha maata, 39 ha vettä), ja niitä ehdotetaan liitettäviksi Tammisaaren saariston kansallispuistoon. Alueiden maaperä on pääasiassa tuoretta tai kuivahkoa kangasta, jonka lisäksi yleisesti esiintyy kallioita ja kallioisia metsiä. Lehtomaista kangasta on vain vähän. Älgöllä sijaitsevat metsät ovat olleet varsin intensiivisessä metsätalouskäytössä. Luonnontilaisimmat metsät sijaitsevat kallioisilla alueilla, mutta niistäkin suurin osa on käsitelty harsintahakkuin vuotta sitten. Alueilla on yhteensä 12 ha Natura luontotyyppejä (Liite 3). 20